Melania Trumpová

Melania Trumpová, rodným menom Melanija Knavs, (* 26. apríl 1970, Novo mesto, Slovinsko) je bývalá slovinská modelka, návrhárka šperkov a hodiniek,Natasha Stoynoff - "Donald Trump Weds Melania Knauss" People, January 23, 2005. Retrieved 2015-08-17 ktorá od januára 2017 do januára 2021 plnila, a znovu od roku 2025 plní úlohu prvej dámy Spojených štátov amerických ako manželka amerického prezidenta Donalda Trumpa."Melania Trump would be a First Lady for the Ages", New York Post, August 16, 2015. Retrieved 2015-08-17

Narodila sa v Novom meste a vyrastala v Sevnici v Slovinsku. V Spojených štátoch žije trvalo od roku 2001 a americké občianstvo získala v procese tzv. naturalizácie v roku 2006.Melanie Trump - "My World" , melaniatrump.com Retrieved 2015-08-17 V januári 2005 sa vydala za realitného magnáta Donalda Trumpa.

Počas prezidentskej kampane svojho manžela v roku 2016 sa charakterizovala ako „matka na plný úväzok“.

 Mladosť 
Narodila sa ako Melanija Knavsová v roku 1970 v niekoľkotisícovom Novom meste v Slovinsku, vtedajšej zväzovej republike Socialistickej federatívnej republiky Juhoslávie. Jej otec, Viktor Knavs, bol z neďalekého mesta Radeče a viedol predajňu automobilov a motocyklov pre štátneho výrobcu automobilov. Matka Amalija Knavsová (rodená Ulčniková) má korene v dedine Raka, ležiacej v občine Krško. Pracovala ako krajčírka u výrobcu detského odevu Jutranjka v Sevnici. Melania Trumpová má staršiu sestru InesPeretz, Evgenia (April 21, 2017). "Inside the Trump Marriage: Melania’s Burden". Vanity Fair.Louise Dewast: A Glimpse of Melania Trump's Childhood in Slovenia, ABC News (7. marca 2016). a staršieho nevlastného brata z otcovho predchádzajúceho vzťahu, s ktorým sa podľa vlastného vyjadrenia nikdy nestretla.A Crash Course on Ms.Trump, CBS News, Overené 11. októbra 2016

Hoci bola rodina rímskokatolícky založená, jej otec v súlade so svojím záväzkom k marxisticko-leninskému ateizmu aj napriek nesúhlasu príbuzných presadil, aby dcéra nebola pokrstená. Detstvo prežila v nájomnom dome v Sevnici, z ktorého sa počas jej puberty rodina presťahovala do dvojpodlažného domu v tom istom meste.Melania Trump's Past Took Her From A River Town In Slovenia To Trump Tower, The Huffington Post. 12. februára 2016.

Ako stredoškolská študentka bývala v Ľubľane, kde absolvovala Strednú školu dizajnu a fotografovania. Následne nastúpila na štúdium návrhárstva a architektúry na Ľubľanskej univerzite, ktoré po jednom roku zanechala.Glenn Kessler & Michelle Ye Hee Lee, Fact-checking the second day of the 2016 Republican National Convention, Washington Post (19. júna 2016).Joey Morona, Melania Trump didn't graduate from college as bio claims, reports say, Cleveland Plain Dealer (19. júla 2016).

 Profesionálna kariéra 
Modelingovú kariéru začala v šestnástich rokoch a o dva roky neskôr podpísala zmluvu s milánskou agentúrou. Po zanechaní vysokoškolského štúdia pracovala ako modelka pre veľké módne domy v Miláne a Paríži. Z európskeho kontinentu sa v roku 1996 presťahovala do New Yorku. Spolupracovala s fotografmi Helmutom Newtonom, Patrickom Demarchelier či Mariom Testinom a jej fotografie boli uverejnené na titulných stránkach módnych magazínov Vogue, Harper Bazaar, Ocean Drive, In Style, New York Magazine, Avenue, Allure, Vanity Fair, Self, Glamour , GQ, Elle a tiež na stránkach Sports Illustrated Swimsuit Issue 2000.

Podľa denníka The Washington Post „bola jej povesť sexuálne príťažlivej celebrity upevnená roku 2000 pózovaním v januárovom čísle British GQ,“ v ktorom bola nasnímaná ako „zvodne ležiaca na kožušine v Trumpovom súkromnom lietadle“.

Po boku Trumpa sa objavila počas jeho snahy získať nomináciu v prezidentských voľbách 2000 za Reformnú stranu. Štyri mesiace po sobáši, v máji 2005, poskytli rozhovor v relácii Larry King Live na CNN. Spolu s Barbarou Walters moderovala niekoľko dielov talk show The View na stanici ABC.

V roku 2010 vytvorila vlastnú kolekciu hodín a klenotov „Melania™ Timepieces & Jewelry“, predávanú na televíznom kanáli QVC, a o tri roky neskôr predstavila rad krémov pleťovej kozmetiky „Melania™ Caviar Complexe C6“, ktorý prezentovala v reality show The Celebrity Apprentice a The View.

 Súkromný život 
náhľad|Melania Trumpová s prvou dámou Poľska, Agatou Kornhauserovou-Dudovou, vo Varšave v júli 2017
vľavo|náhľad|Melania Trumpová, 2011
Potom, čo v roku 1996 začala žiť v New Yorku,  stretla v septembri 1998 na večierku módneho týždňa Fashion Week realitného magnáta a miliardára Donalda Trumpa. Ich vzťah sa stal verejne známym roku 1999 po rozhovore v talk show The Howard Stern Show a ďalšiu publicitu na seba upútal o päť rokov neskôr, keď Trump spustil televíznu reality show orientovanú na podnikanie The Apprentice.

Zasnúbenie prebehlo v roku 2004 a sobáš sa odohral 22. januára 2005 pri episkopálnom obrade v Bethesde-by-the-Sea floridského Palm Beach, nasledovaný hostinou v tanečnej sále Trumpovej nehnuteľnosti Mar-a-Lago.

Na svadbe boli prítomné verejne známe osobnosti: Rudy Giuliani, Heidi Klum, P. Diddy, Shaquille O’Neal, Simon Cowell či vtedajšia demokratická senátorka Hillary Clintonová s bývalým prezidentom Billom Clintonom. Na oslave zaspieval Billy Joel serenádu „Just the Way You Are“, s využitím upraveného nápevu zo skladby „The Lady Is a Tramp“. Sobáš bol široko medializovaný.

Do manželstva sa v roku 2006 narodil syn Barron William Trump. V manhattanskom mrakodrape Trump Tower obýva vlastné poschodie. Trumpová hovorí šiestimi jazykmi: po srbochorvátsky, anglicky, francúzsky, taliansky, nemecky a rodnou slovinčinou.

 Rola v prezidentských voľbách 2016 
náhľad|Videozáznam porovnania častí prejavov Trumpovej (2016) a Obamovej (2008) na straníckych nominačných konvenciách
Keď jej v novembri 2015 položili otázku o kampani vedenej jej manželom v rámci amerických prezidentských volieb 2016, odpovedala: „Podporujem ho, pretože viem, čo bude robiť a čo môže urobiť pre Ameriku. Miluje Američanov a chce im pomôcť.“ Počas kampane zohrávala relatívne malú rolu – atypickú pre manželky uchádzačov o prezidentský úrad.

V júli 2016 bola jej oficiálna webová stránka presmerovaná na doménu Trump.com. Na twitterovom účte tento krok zdôvodnila ako neudržiavanie stránky, ktorá „úplne nereflektovala [jej] vtedajšie obchodné a profesionálne záujmy“.

Na republikánskom nominačnom zjazde predniesla 18. júla 2016 prejav, ktorý vyvolal kontroverziu vzhľadom na podozrenie z plagiátorstva, keďže obsahoval pasáže podobné ako v prejave Michelle Obamovej na demokratickom národnom zjazde 2008, kde získal prezidentskú nomináciu Barack Obama.  Na otázku súvisiacu s autorstvom zareagovala slovami, že si ho napísala sama „len s najnutnejšou malou výpomocou“. O dva dni neskôr prijala zodpovednosť za sporné časti Meredith McIverová, pripravujúca texty pre The Trump Organization a ghostwriterka niekoľkých jeho kníh, s ospravedlnením za „zmätenie“. Trumpová s ňou pred prejavom prechádzala niektoré pasáže prejavov z minulosti, s ktorými sa stotožňovala. V dôsledku dezinterpretácie potom McIverová mala vložiť časť týchto myšlienok do pripravovaného prejavu na zjazd, bez toho, aby tušila, že ide o pasáže z vystúpenia Obamovej. Trumpova rodina následne odmietla navrhovanú rezignáciu McIverovej.

 Prvá dáma 
náhľad|Prezident Donald Trump a prvá dáma Melania Trumpová na inauguračnom Plese slobody vo Washingtone D.C., 20. januára 2017
Rolu prvej dámy Spojených štátov amerických prijala 20. januára 2017, keď prebehla inaugurácia jej manžela Donalda Trumpa za amerického prezidenta po jeho víťazstve v novembrových prezidentských voľbách 2016. Stala sa tak druhou ženou v tejto role narodenou mimo územia Spojených štátov po Louise Adamsovej, manželke prezidenta Johna Quincy Adamsa, ktorá rolu plnila medzi rokmi 1825 až 1829.Hoci sa Louisa Adamsová narodila roku 1775 mimo amerického územia v Londýne, teda mimo vtedy ešte neexistujúcich Spojených štátov, bola Američankou od narodenia, ako dcéra amerického otca a konzula v Londýne Joshuu Johnsona, a britskej matky Catherine Nuthovej. Ide o prvú manželku prezidenta Spojených štátov, ktorá prešla procesom naturalizácie a získala tak americké občianstvo. Rovnako je to prvýkrát, keď rodnou rečou prvej dámy nie je angličtina, a prvýkrát, keď žena v tejto pozícii hovorí plynule viac ako dvoma jazykmi.

Na otázku denníka The New York Times z roku 1999, ako by sa správala v role prvej dámy, ak by sa jej partner Donald Trump stal americkým prezidentom, vtedy ešte nevydatá Melania Knaussová odpovedala: „Bola by som veľmi tradicionalistická. Rovnako ako Betty Fordová alebo Jackie Kennedyová. Podporovala by som ho.“ V novembri 2016, teda po zvolení svojho manžela za prezidenta, oznámila televíznej stanici CNN, že má v pláne zamerať sa na pomoc ženám a deťom, bojovať s kyberšikanou najmä medzi mladistvými, rovnako ako zlepšiť kultúru sociálnych médií zaťaženú negativitou.

S výškou 180 cm sa stala jednou z troch najvyšších prvých dám, keďže jej predchodkyne v tejto role Michelle Obamová a Eleanor Rooseveltová mali rovnaký vzrast.

Ako prvá dáma Spojených štátov zostala po inaugurácii manžela dočasne bývať v newyorskom mrakodrape Trump Tower so synom Barronom Trumpom, ktorý navštevoval miestnu základnú školu. Preto do ukončenia školského roka nedošlo k presťahovaniu do Bieleho domu, čo nastalo až v prvej polovici júna 2017. Novou školou sa stalo privátne zariadenie v Marylande. 
vľavo|náhľad|Donald a Melania Trumpovci v Oválnej pracovni, apríl 2017
V marci 2017 začalo Slovinsko produkovať červené „víno prvej dámy“, v regióne blízkom jej pôvodnému domovu v Sevnici."Melania Trump Honored With 'First Lady'-Branded Wines and Salami", Cosmopolitan, 15. marca 2017

Na londýnskom súde zažalovala vo februári 2017 spoločnosť Mail Media, vlastníka denníku Daily Mail, na sumu 150 miliónov dolárov za ujmu v článku z augusta 2016, ktorý uviedol, že počas modelingovej kariéry pracovala pre eskortný servis poskytujúci sexuálne služby. Mail následne článok stiahol späť a ospravedlnil sa. Výsledok súdneho procesu v apríli 2017 potvrdil, že nepravdivý článok „zasiahol najcitlivejšie miesta osobnej integrity a dôstojnosť poškodenej". Denník uhradil odškodnenie 2,9 milióna dolárov a vydal ospravedlnenie: „Uznávame, že tieto tvrdenia o pani Trumpovej nie sú pravdivé.“

Prvou udalosťou odohrávajúcou sa v Bielom dome, ktorú viedla, sa 8. marca 2017 stal slávnostný obed v rámci Medzinárodného dňa žien. Pred prítomnými ženami hovorila o svojej životnej skúsenosti z pohľadu ženskej imigrantky a aktivitách na poli rodovej rovnosti v Spojených štátoch i zahraničí, so zdôraznením úlohy vzdelávania ako nástroja v boji proti rodovej nerovnosti.

Počas februára 2017 viedla prítomných na floridskom zhromaždení v Melbourne prednesom Otčenáša. V priebehu premiérovej zahraničnej cesty Donalda Trumpa v druhej polovici mája 2017 predniesla pri návšteve Vatikánu vyhlásenie, že je katolíčka. Stala sa tak prvou manželkou amerického prezidenta rímskokatolíckeho vyznania po viac ako päťdesiatich rokoch od Jacqueline Kennedyovej-Onassisovej, manželky 35. prezidenta Johna F. Kennedyho.

 Referencie 

 Iné projekty 

 Externé odkazy 
 Oficiálna stránka 


 Zdroj 

Kategória:Prvé dámy USA
Kategória:Filantropi
Kategória:Modelky USA
Kategória:Členovia Republikánskej strany (USA)
Kategória:Emigranti a exulanti
Kategória:Naturalizované osobnosti USA
Kategória:Absolventi Ľubľanskej univerzity